open-index/open-wikipedia-markdown huggingface dataset:
Düsseldorfin taideakatemia

**Düsseldorfin taideakatemia** (**Kunstakademie Düsseldorf**) on vuonna 1773 perustettu valtiollinen taideakatemia Nordrhein-Westfalenin pääkaupungissa Düsseldorfissa. Akatemia perustettiin opettamaan maalaustaidetta, kuvanveistoa ja rakennustaidetta. Akatemian piirissä syntyi 1800-luvulla Düsseldorfin koulukunta, joka vaikutti merkittävästi myös pohjoismaisiin maisemamaalareihin, jotka kävivät siellä opiskelemassa.

Lambert Krahe perusti piirustuskoulun vuonna 1762. Vuonna 1773 Karl Theodor muutti sen vaaliruhtinaan maalaus-, kuvanveisto- ja rakennustaideakatemiaksi, mutta akatemia nousi merkittäväksi vasta, kun Düsseldorf liitettiin Preussin kuningaskuntaan vuonna 1815.

## Johtajat ja rehtorit
* 1819–1824 Peter von Cornelius
* 1826–1859 Wilhelm von Schadow
* ennen 1908   *P. Janssen*
* 1908–1924 Friedrich Roeber
* 1924–1933 Walter Kaesbach
* 1933 (maaliskuu–syyskuu) Julius Paul Junghanns (komissaari)
* 1933–1937 Peter Grund
* 1937–1945 Emil Fahrenkamp (1937–1938 komissaari)
* 1945–1946 Ewald Mataré
* 1959–1965 Hans Schwippert
* 1965–1972 Eduard Trier
* 1972–1981 Norbert Kricke
* 1981–1988 Irmin Kamp
* 1988–2009 Markus Lüpertz
* 2009– Tony Cragg
Turner Network Television

**Turner Network Television** (**TNT**) on yhdysvaltalainen kaapelitelevisioverkosto. Verkosto on Ted Turnerin luoma ja Turner Broadcasting Systemin kautta WarnerMedian omistama. Verkosto aloitti toimintansa elokuussa 1988. Se tavoittaa 96 300 000 katsojaa ja toimii Yhdysvalloissa, Etelä-Amerikassa ja Euroopassa. Verkosto hyödyntää Hughes Galaxy 5 ja Transponder 17 -satelliitteja.

World Championship Wrestling (WCW) näkyi TNT kanavalla 1995-2001.

TNT näyttää ohjelmia kokopäiväisesti. Ohjelmisto on luonteeltaan draamapainoitteista yleisviihdettä (muun muassa sarjat ''Kova laki'', ''Teho-osasto'' ja ''Ilman johtolankaa''), mutta käsittää myös urheilua (NASCAR, NBA). 

## Pohjoismaissa

Suomessa ja muissa Pohjoismaissa TNT-kanaviin kuuluu TNT.

## Lähteet

## Aiheesta muualla
*TNT.tv – Verkoston virallinen sivusto
TNT (täsmennyssivu)

**TNT** tai **T.N.T,** tarkoittaa seuraavia asioita:

* TNT, trinitrotolueeni, räjähdysaine
* Turner Network Television, yhdysvaltalainen kaapelitelevisioverkosto
* TNT, venäläinen televisiokanava
* TNT, alankomaalainen posti-, kuriiripalvelu- ja logistiikkayhtiö
* *[[T.N.T.]]*, hard rock -yhtye AC/DC:n albumi
* TNT, norjalainen hard rock -yhtye
* Los TNT, italialais-yhdysvaltalainen yhtye.
Audi RS6

**Audi RS6** on Audin valmistama edustusluokan automalli, joka on kaikkein suorituskykyisin versio Audi A6 -mallisarjasta. Se sijoittuu mallistossa Audi S6:n yläpuolelle.

## Audi RS6 C5 (2002–2004)

C5-sukupolven A6:een perustuva Audi RS6 esiteltiin Geneven autonäyttelyssä helmikuussa 2002 Avant-farmarimallina. Pian saataville tuli myös neliovinen sedan.

Moottorina oli kaksoisturboahdettu 4,2-litrainen V8 teholtaan 450 hevosvoimaa. Voimansiirtona oli viisiportainen automaattivaihteisto ja vetotapana neliveto.
 

## Audi RS6 C6 (2008–2010)

C6-sukupolven A6:een perustuva Audi RS6 esiteltiin keväällä 2008. Se oli saatavana neliovisena sedanina tai Avant-farmarimallina.

Moottorina oli sama kaksoisturboahdettu 5,0-litrainen V10 kuin Lamborghini Gallardossa. Sen teho on 579 hevosvoimaa. Voimansiirtona oli kuusiportainen automaattivaihteisto ja vetotapana neliveto.
 

## Audi RS6 C7 (2013–2018)

C7-sukupolven A6:een perustuva Audi RS6 esiteltiin Detroitin autonäyttelyssä tammikuussa 2013. Se oli saatavana ainoastaan Avant-farmarimallina.

Moottorina oli kaksoisturboahdettu 4,0-litrainen V8 teholtaan 560 hevosvoimaa. Voimansiirtona oli kahdeksanportainen automaattivaihteisto ja vetotapana neliveto. 
 
## Audi RS6 C8 (2019–)

C8-sukupolven A6:een perustuva Audi RS6 esiteltiin Frankfurtin autonäyttelyssä syyskuussa 2019. Siinä on kaksoisturboahdettu 4,0-litrainen V8-bensiinimoottori teholtaan 592 hevosvoimaa. Voimansiirtona on kahdeksanportainen automaattivaihteisto ja neliveto. 

## Lähteet

## Aiheesta muualla
M. A. Numminen In memoriam

**M. A. Numminen In memoriam** on M. A. Nummisen vuonna 1967 julkaisema debyyttialbumi. Levyllä esiintyy myös muita laulajia, kuten M.A. Nummisen ystävä Tommi Parko, joka esiintyy myös röyhtäilijänä kappaleessa *Eleitä kolmelle röyhtäilijälle* sekä soittaa kappaleessa *Kaikki linnut laulelevat* henkarilla viulua. Albumin tunnetuimmat kappaleet lienevät suoraan Suomen armeijan sisäpalvelusohjesäännöstä laulettu *Jenkka hevosen puhdistamisesta* sekä Ludwig Wittgensteinin Tractatus logico-philosophicus -teoksen seitsemänteen kohtaan perustuva *Wovon mann nicht sprechen kann*.

## Kappaleet

Tekijätiedot ovat järjestyksessä säveltäjä - sanoittaja - sovittaja.

### A-puoli
#Jenkka hevosen puhdistamisesta (M.A. Numminen/Sa Int/Numminen)
#Kaikki linnut laulelevat (trad./Tommi Parko)
#Minä ja vakituiseni (Numminen/Numminen/Paroni Paakkunainen)
#Kaikki ihmisolennot (Numminen/YK:n ihmisoikeuksien julistus/Numminen)
#Iltaisin kaipaan (Numminen)
#Axolon -tango (Numminen/Anneli Karsi/Paakkunainen)
#Juhannusblues (Numminen/Numminen/Parko)
#Kaipuuni tango (Unto Mononen/Mononen/Paakkunainen)

### B-puoli
#Tarina Seija Niemisestä (Mononen/Marja-Leena Mikkola/Mononen)
#Iltaisin lasten nukkuessa (Numminen/Anselm Hollo/Numminen)
#Varuskunnan keittiötyttö (Numminen/Numminen/Paakkunainen)
#Viiskulmassa on viisi kulmaa (Arto Koskinen & Numminen/Kalevi Seilonen/Koskinen & Numminen)
#Täst edes sinä olet oleva hevonen (Numminen/Hollo/Paakkunainen)
#Tahdon vapauden (Numminen/Numminen/Gronow)
#Helin ja Markun matka onnelaan (Mononen/Markku Into/Mononen)
#Eleitä kolmelle röyhtäilijälle (Numminen)
#Wovon mann nicht sprechen kann (Numminen/Ludwig Wittgenstein/Gronow)

## CD-julkaisu

Albumi julkaistiin CD:nä vuonna 1994 yhdessä Taisteluni -albumin kanssa.

## Aiheesta muualla
*M.A. Numminen In memoriam / Taisteluni
Lasitetra

**Lasitetra** (*Prionobrama filigera*) on tetroihin kuuluva eteläamerikkalainen kala, jota pidetään myös akvaarioissa. Kala on tunnettu aiemmin myös tieteellisillä nimillä *Aphyocharax analis*, *Aphyocharax filigerus*, *Bleptonema amazonae* ja *Prionobrama madeirae*.

## Koko ja ulkonäkö
Lasitetra kasvaa noin kuusisenttiseksi. Sillä on läpikuultavan hopeanhohtoinen vartalo ja kirkkaanpunainen pyrstö. Peräevän etureunassa on valkea juova, jonka takana on aikuisella koiraalla musta viivanpätkä.

## Alkuperä
Lasitetroja elää luonnonvaraisesti Amazonjoen vesistössä.

## Käyttäytyminen ja lisääntyminen
Lasitetra on keskissyvyydellä viihtyvä parvikala, joka kaipaa pinnassa kelluvia kasveja. Se sopii myös seura-akvaarioon. Se kutee kotioloissakin varsin usein pehmeässä vedessä, kun lämpötilaa nostetaan 26 asteen tienoille.

## Vesiolot ja ravinto
Sopivat vesiolot ovat lämpötila 22–26&nbsp;°C, happamuus pH 5,7–7,5 ja kovuus 4°–18°dH.

## Lähteet

## Aiheesta muualla
* Akwafoto-pl (kuva)
* Helsingin akvaariokeskus
*
Ranskan Grand Prix 1978

**Ranskan Grand Prix 1978** oli Formula 1 -sarjan osakilpailu, joka ajettiin 2. heinäkuuta 1978 Circuit Paul Ricardin radalla. Kilpailun voitti Mario Andretti.

## Tulokset

## Lähteet
* Ranskan GP 1978 &ndash; F1-ruutu
Taisteluni (albumi)

**Taisteluni** on M.A. Nummisen vuonna 1970 julkaisema albumi. Se on tyylillisesti jatkoa vuonna 1967 julkaistulle albumille *[[M. A. Numminen In memoriam]]*. Albumin tunnetuimmat kappaleet ovat Unto Monosen säveltämä tango "Naiseni kanssa eduskuntatalon puistossa", suoraan sukupuolioppaasta laulettu "Nuoren aviomiehen on syytä muistaa" sekä Sähkökvartetti-yhtyeen ainoa kappale "Kaukana väijyy ystäviä". Kappaleessa "Laki epäsiveellisistä julkaisuista" laulaa Rauli Badding Somerjoki. Levyn kappaleista valtaosa on julkaistu aiemmin EP- ja singlelevyillä. Sähkökvartetti esittää kappaleen "Kaukana väijyy ystäviä".

## Kappaleet
Tekijätiedot ovat järjestyksessä säveltäjä - sanoittaja - sovittaja.

### A-puoli
#Haluan eronneen rouvan (M.A. Numminen/Numminen/Paroni Paakkunainen)
#Naiseni kanssa eduskuntatalon puistossa (Unto Mononen/Numminen/Paroni Paakkunainen)
#Ajokortti ja kuulokyky (Numminen/Taljan aiheen mukaan/Numminen & Gronow)
#Rakastuneessa ihmisessä (Numminen/Numminen/Gronow)
#In order to (Numminen/Ludwig Wittgenstein, kääntänyt englanniksi C. K. Ogden/Gronow)
#Oikeus mielipiteen vapauteen (Numminen/YK:n ihmisoikeuksien julistus/Numminen)
#Laki epäsiveellisistä julkaisuista (Gronow/Suomen asetuskokoelma/Gronow)

### B-puoli
#M.A. Numminen antaa tempon
#Hevoset ja minä (Gronow/Peter von Bagh/Gronow)
#Nuoren aviomiehen on syytä muistaa (Gronow & Numminen/Sukupuolielämän tietokirja/Gronow & Numminen)
#Vaalipolkka (Numminen/Viina-Matti/Numminen)
#Jos jäsennämme (Numminen/Numminen/Gronow)
#Heidenröslein (Franz Schubert/Johann Wolfgang von Goethe)
#Ne tieteet jotka käsittelevät (Numminen/David Hume, suom. san. Eino Kaila/Jani Uhlenius)
#Kaukana väijyy ystäviä (Numminen/Numminen/Numminen & Arto Koskinen)

## CD-julkaisu

Albumi julkaistiin vuonna 1994 CD:nä yhdessä *[[M. A. Numminen In memoriam]]* -albumin kanssa.
Jean Vander Pyl

**Jean Vander Pyl** (11. lokakuuta 1919 Philadelphia, Pennsylvania – 10. huhtikuuta 1999 Dana Point, Kalifornia) oli yhdysvaltalainen näyttelijä, joka muistetaan parhaiten Vilma Kivisen ääniroolista piirrossarjasta ''Kiviset ja Soraset''. Hänet palkittiin vuonna 1994 Anniella elämäntyöstään ääninäyttelemisen parissa.

## Elämäkerta
Vander Pyl syntyi Pennsylvaniassa, mutta kävi high schoolin Beverly Hillsissä, jonka jälkeen hän aloitti näyttelemisen radiossa, jossa Vander Pyl ääninäytteli muun muassa *Calling All Cops-*, *[[Isä tietää kaiken]]-* ja ''Amos ’n’ Andy'' -radio-ohjelmista.

Television pariin Vander Pyl päätyi 1950-luvulla, jolloin hän ehti näytellä televisiosarjoissa *Jane Wyman Presents The Fireside Theatre,* *The Millionaire* ja *Medic* ennen kuin Vander Pyl teki ensimmäisen ääniroolinsa *[[Salama-Santeri]]*-piirrossarjassa vuonna 1959. Samaan aikaan hän esiintyi televisiosarjassa *[[Leave It to Beaver]]* ja vuonna 1960 Vander Pyl sai uransa merkittävämmän roolin piirrossarjasta ''Kiviset ja Soraset'', jossa hän ääninäytteli Retu Kivisen vaimoa Vilma Kivistä aina vuoteen 1966 asti, jonka jälkeen Vander Pyl jatkoi rooliaan aina kuolemaansa asti eri televisiosarjoissa ja elokuvissa. Vuonna 1995 eräässä haastattelussa hän mainitsi saaneensa 250 dollaria jaksoa kohden *Kivisissä ja Sorasissa*.

*Kivisten ja Sorasten* lisäksi hän oli mukana useissa Hanna-Barberan tuottamissa piirrossarjoissa, kuten ''Jetsoneissa'', jossa Vander Pyl ääninäytteli Jetsoneiden robottipiikaa Rosieta, sekä herra Spacelyn vaimoa. Muita piirrossarjoja olivat *[[Topi-katti]]*, ''Magilla Gorilla'', *[[Jogi-karhu]]* ja *[[Scooby-Doo, Where Are You!|Scooby Doo, Where Are You!]]*

Vander Pyl menehtyi keuhkosyöpään vuonna 1999 kotonaan Dana Pointissa, Kaliforniassa. Hänellä oli kolme poikaa Michael O'Meara, Timothy O'Meara ja Roger DeWitt.

## Aiheesta muualla
* Virallinen muistosivusto 
* Voice Chasers
Jogi-karhu

**Jogi-karhu** () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1961. Sarjasta tuotettiin yhteensä 35 jaksoa, jotka julkaistiin Yhdysvalloissa DVD:lle vuonna 2005.

## Juoni

Sarja kertoo kahdesta karhusta Jogista ja Bobosta, jotka asuvat Jellystonen kansallispuistossa. Jogi joutuu usein ongelmiin muun muassa varastellessaan ihmisten eväskoreja ja yrittäessään karata puistosta. Puistonvartija Smith yrittää pysäyttää Jogin ja joskus onnistuu tehtävässään. Jogin kaverina on viisas Bobo-karhu, joka yrittää ohjata Jogin oikealle tielle, mutta Jogi harvoin kuuntelee ystävänsä neuvoja, jonka seurauksena Bobo tyytyy auttamaan kaveriaan tämän kepposissa.

## Äänirooleissa

## Vastaanotto ja arvostelu
Wizard Magazine listasi vuonna 2001 Jogi-karhun sijalle 97 laatimassaan kautta aikain sadan parhaan animaatiosarjan listalla.

## Katso myös
* Jogi-karhu (vuoden 1991 animaatiosarja)

## Lähteet
* Voice Chasers 
* TV.com 

### Viitteet
Klaus Ebner

**Klaus Ebner** (s. 8. elokuuta 1964 Wien, Itävalta) on itävaltalainen kirjailija. Hän on kirjoittanut romaaneja, kertomuksia ja kaunokirjallisia esseitä. 1990-luvulla hän kirjoitti vain vähän kaunokirjallisuutta ja sen sijaan pääasiassa artikkeleita ja kirjoja muun muassa tietokoneohjelmista. Hänen ensimmäinen novellikokoelmansa julkaistiin vuonna 2007. Lisäksi hän on kirjoittanut saksaksi ja katalaaniksi runoja. Ebner asuu Wienissä ja on itävaltalaisten kirjailijaliittojen Grazer Autorenversammlung ja Österreichischer Schriftstellerverband jäsen.

## Palkinnot ja tunnustukset
* 2008 *Arbeitsstipendium* itävaltalainen hallinto
* 2007 *Wiener Werkstattpreis 2007*, Wien
* 2007 *Reisestipendium* itävaltalainen hallinto
* 2007 *Menzione* Premio Internazionale di Poesia *Nosside*, Reggio Calabria
* 2005 *Feldkircher Lyrikpreis* (4.)
* 2004 *La Catalana de Lletres 2004* (antologia), Barcelona
* 1988 *Erster Österreichischer Jugendpreis*, romaanista *Nils*
* 1984 *Hörspielpreis TEXTE* (3.)

## Teokset
* *Vermells*; runoja katalaaniksi, SetzeVents Editorial, Urús 2009. 
* *Hominide*; novelli], FZA Verlag, Wien 2008. 
* *Auf der Kippe*, lyhytproosaa, Arovell Verlag, Gosau 2008. 
* *Lose*, novelleja, Edition Nove, Neckenmarkt 2007. 

### Antologiat
* *Träume*; proosa: *Junge Literatur aus Österreich 85/86*, Österreichischer Bundesverlag, Wien, 1986, 
* *Island*; proosa: *Vom Wort zum Buch*, Edition Doppelpunkt, Wien, 1997, 
* *El perquè de tot plegat*; runo-katalaani: *La Catalana de Lletres 2004*, Cossetània Edicions, Barcelona, 2005, 
* *Das Begräbnis*; novelli: *Kaleidoskop*, Edition Atelier, Wien, 2005, 
* *Die Stadt und das Meer*; essee: *Reisenotizen*, FAZ Verlag, Wien, 2007, 

## Lähteet
* *Literarisches Leben in Österreich* nro 5, IG Autorinnen Autoren (ed. Gerhard Ruiss), Wien 2001, , h. 730
* *Kaleidoskop*, (ed. Eleonore Zuzak), Edition Atelier, Wien 2005, , elämäkerta h. 368
* *Literatur und Kritik* nro 397/398, Salzburg (Itävalta) 2005, essee h. 19, elämäkerta h. 111
* *Neue Sirene* nro 21, München 2007, , ISSN 0945-9995, elämäkerta h. 131

## Aiheesta muualla
* Kirjailijan verkkosivu K. Ebner: www.klausebner.eu
* Elämäkerta, Schreiblust-Verlag, Saksa
* Elämäkerta, kirjaimellinen aikakauslehti DUM (Itävalta)
Ollaan eläimiä

**Ollaan eläimiä** on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1991 julkaistu lastenalbumi. Sen tunnetuimmiksi kappaleiksi on noussut *On sika kunnossa*, *Limonaatia* sekä *Kookospähkinä*. Albumi julkaistiin vuonna 2002 Valtava Jänis – Gommin ja Pommin kaikki seikkailut -kokoelmalla, joka sisältää kaikki Gommi ja Pommi -levyt sekä *M.A. Nummisen suosituimmat lastenlaulut* -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa.

## Kappaleet
Kaikki sävellykset ja sanoitukset M.A. Numminen, ellei toisin mainita. Sovitukset Pedro Hietanen, ellei toisin mainita.

# 
# 
# 
# 
# 
#  (sov. Jani Uhlenius)
#  (sov. Jani Uhlenius)
# 
#  (säv. & san. Fred Heartherton, suom. san. M.A. Numminen)
# 
# 
# 
# 
#  (säv. Pedro Hietanen)
# 

## Muusikot
* M. A. Numminen: laulu
* Pedro Hietanen: laulu, piano, harmonikka, syntetisaattori
* Karviaiset: lapsikuoro
* Pekka Tegelman: kitara
* Juha Tikka: basso
* Jan Noponen: rummut, ohjelmointi, lyömäsoittimet

## Lähteet
Just

"**Just**" on englantilaisen rock-yhtyeen Radioheadin single, joka julkaistiin 7. elokuuta 1995. Kappale on seitsemäs kappale yhtyeen albumilla *[[The Bends]]* (1995).

Radioheadin laulajan Thom Yorken mukaan laulun sanat kertovat hänen narsistisista ystävistään. Kappaleen kitaraosioita on inspiroinut post-punk-yhtye Magazine.

Englantilainen DJ ja tuottaja Mark Ronson julkaisi kappaleesta oman versionsa helmikuussa 2008. Se on neljäs single Ronsonin toiselta albumilta, *[[Version]]*. Ronsonin versio kappaleesta julkaistiin aikaisemmin kokoelmalla *[[Exit Music: Songs with Radio Heads]]*. 

## Musiikkivideo
Singlen musiikkivideon ohjasi Jamie Thraves. Yhtye valitsi hänet, koska he olivat nähneet hänen tekemiään lyhytelokuvia. Video nauhoitettiin Liverpool-rautatieaseman lähellä Lontoossa. Siinä yhtye soittaa kappaletta asunnossa ja tarinassa keski-ikäinen mies makaa keskellä jalkakäytävää. Ihmiset alkavat kerääntyä ja yrittävät auttaa makaavaa miestä, mutta mies ei ota apua vastaan. Yhtye seuraa tapahtumia asunnon ikkunasta. Video on tekstitetty, ja mies ja seuraajat keskustelevat. He yrittävät saada selville miksi mies makaa tiellä. Lopulta mies antaa periksi ja sanoo (tekstityksissä): "Kyllä, kerron teille, kerron teille miksi makaan tässä... mutta Jumala, anna anteeksi minulle... ja Jumala, auta meitä kaikkia... koska te ette tiedä mitä kysytte minulta." Kamera zoomaa miehen suuhun kun hän lopulta kertoo vastauksen, mutta tekstitykset ovat yhtäkkiä pysähtyneet, joten syytä ei kerrota. Kun kamera zoomaa pois miehen suusta, koko jalkakäytävä on täynnä makaavia ihmisiä.

## Kappaleet
### CD 1
# 
# 
# 

### CD 2
# 
# 
# 
# 

## Aiheesta muualla
* Musiikkivideo
* Musiikkivideo ja sanoitukset
Isänmaan puolustajan päivä

**Isänmaan puolustajan päivä** () on Venäjän asevoimien vuosipäivä, jota vietetään 23. helmikuuta. Tuolloin ensimmäisessä maailmansodassa venäläisjoukot torjuivat kohti Pietaria hyökänneet Saksan armeijan yksiköt Pihkovassa ja Narvassa 1918. Saksalaisten hyökkäys johtui Brest-Litovskin rauhanneuvotteluista. Lev Trotski piti yllä ei rauhaa eikä sotaa -periaatteella yllä pelkkää tulitaukoa ja yritti pitkittää Venäjälle epäedullisen rauhan solmimista. Siksi saksalaiset tehostivat vaatimuksiaan hyökkäämällä.

Päivä on ollut Venäjän federaatiossa juhlapäivä vuodesta 1995.

Alun perin päivää alettiin juhlia Venäjän federatiivisen sosialistisen neuvostotasavallan päätöksellä 1922. Vuoteen 1945 saakka päivä oli 30. joulukuuta 1922 perustetussa Neuvostoliitossa **puna-armeijan ja laivaston päivä**. Kun 1946 niin asevoimien kuin ministeriöidenkin nimitykset valtiollistettiin vallankumouksellisista, tuli päivän nimeksi **neuvostoarmeijan ja laivaston päivä**, jollaisena sitä vietettiin 25. joulukuuta 1991 purkautuneen Neuvostoliiton jälkeenkin Venäjän federaatiossa vuoteen 1993. Vasta 2002 valtioduuma teki päivästä Venäjän federaatiossa yleisen vapaapäivän.

Päivää vietetään myös Kirgisiassa, Valko-Venäjällä ja Moldovaan kuuluvalla Transnistrian alueella. Saman nimistä päivää juhlitaan 7. toukokuuta Kazakstanissa asevoimien perustamispäivänä. Tadžikistanissa 23. helmikuuta on kansallisen armeijan päivä.

Koska päivä on alkujaan omistettu sotilaille, joista suurin osa on miehiä, siitä on muodostunut Venäjällä eräänlainen kansainvälisen naistenpäivän vastine.

Ukrainassa päivän vietto korvattiin 2014 Ukrainan puolustajan päivällä 14. lokakuuta, joka on paitsi ortodoksisen kirkon pokrova, myös toisen maailmansodan aikaisen Ukrainan kapinallisarmeijan perustamispäivä 1942.

## Lähteet
Kääpiösuppusuu

**Kääpiösuppusuu** (*Nannostomus marginatus*) on tetrakaloihin kuuluva kala.

## Koko ja ulkonäkö
Kääpiösuppusuu jää alle neljä senttiä pitkäksi. Sen kyljessä on musta vaakaraita,jonka ylä- ja alapuolella kulkevat hopeansävyiset raidat. Evissä ja mustan raidan alapuolella on hiukan punaista. 

## Alkuperä
Kääpiösuppusuu on kotoisin Etelä-Amerikasta: sitä tavataan luonnossa Amazonin ala- ja keskijuoksulla, Perussa ja Kolumbiassa Andien itäpuolella, sekä Surinamessa ja Guyanassa.

## Käyttäytyminen ja lisääntyminen
Kääpiösuppusuu on parvikala, ja parvessa pitää olla vähintään kuusi yksilöä.

## Vesiolot ja ravinto
Kääpiösuppusuulle sopiva lämpötila on 24–27&nbsp;°C, pH 5,8–7,3 ja kovuus dGH 14–20. Se syö pienirakeista ruokaa: murskattuja hiutaleita ja eläviä tai pakastettuja artemia-äyriäisiä ja vesikirppuja.

## Lähteet

## Aiheesta muualla
*Aquarium Wiki
Captain Morgan’s Revenge

__NOTOC__
**Captain Morgan's Revenge** on skotlantilaisen Alestorm-yhtyeen ensimmäinen täyspitkä albumi. Albumin sanoitukset liittyvät merirosvoihin.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Christopher Bowes – laulu, kosketinsoittimet
* Gavin Harper – kitara
* Dani Evans – basso
* Micha Wagner – rummut

## Arvostelut
* About.com: 
* Allmusic: 
* Desibeli.net: 

## Lähteet

## Aiheesta muualla
* 
*
Lexie Marie

**Lexie Marie** (s. 13. joulukuuta 1985) on yhdysvaltalainen uransa lopettanut pornonäyttelijä. Hän syntyi Scottsdalessa, Arizonassa, mutta kasvoi ja kävi high schoolinsa Kaliforniassa. Kahdeksantoistavuotiaana Marie aloitti tanssimisen klubeilla ja työskenteli Playtime-lehdelle sekä L. A. Direct Models-mallitoimistossa.

Marie aloitti elokuvauransa aikuisviihteessä vuonna 2004.

## Lähteet

## Aiheesta muualla
*
Vaukavysk

**Vaukavysk** () eli **Volkovysk** (, , ) on historiallinen kaupunki ja hallinnollinen piiri Valko-Venäjän länsiosissa Hrodnan alueella. Kaupungin väkiluku on 46&nbsp;600 ja samannimisen hallinnollisen piirin väkiluku on 82&nbsp;700.

Vaukavysk on Valko-Venäjän vanhimmpia kaupunkeja. Se on ollut merkittävä kauppapaikka, joka sijaitsee Itämereltä Mustallemerelle kulkevan kauppatien varrella. Kaupunki on mainittu ensimmäisen kerran Turovin kronikassa vuonna 1005. 1200-luvun lopulla kaupunki oli siirtynyt osaksi Liettuan suuriruhtinaskuntaa. Vuonna 1430 Vaukavyskiin perustettiin Pyhälle Nikolaille pyhitetty kirkko.

Vuonna 1507 kaupunki sai Magdeburgin kaupunginoikeudet. Se liitettiin Venäjän keisarikuntaan vuonna 1795. Keisarikunnassa Volkovysk oli Grodnon kuvernementin kihlakuntakaupunki. Vuonna 1915 saksalaisjoukot miehittivät kaupungin. Vuosina 1919–1939 se oli miehitettynä tai osa Puolaa. 1939 siitä tuli osa Valko-Venäjän sosialistista neuvostotasavaltaa.

## Asukasluvun kehitys

Kaupunki sijaitsee lähellä Puolan rajaa (rajanylityspaikalle kantatietä P99 pitkin 31 km). Vaukavysk onkin yksi Euroopan unionin rajat ylittävän rahtiliikenteen kauttakulkupaikoista.
 
## Lähteet

## Aiheesta muualla

*Tiivis kaupunkikuvaus  (bycity.org)
*Kartta kaupungin keskustasta  (bycity.org)
*WikiMapia satelliittikuva kaupungista, kohteiden selitykset pääosin ,  tai 
*Zoomattava kaupunkikartta 
*Neuvostoliiton aikaisia topografiakarttoja alueesta 
*Valkovenäläinen sääennuste Vaukavyskiin  (pogoda.by)
*Kuvia Vaukavyskin rakennuksista  (globustut.by)
*Valokuvia kaupungista ,  tai  (radzima.org)
*Toinen Vaukavyskiin keskittynyt portaali, historiasivu  (volkovysk.com)
*Kuvia kaupungista 
*Eräs Vaukavyskiin keskittynyt portaali  (volkovysk.name)
Hakki-koira

**Hakki-koira** () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1958. Sarjasta tuotettiin yhteensä 69 jaksoa, joiden esitys päättyi vuonna 1961. Jokaisessa jaksossa oli yhden Hakki-koiran animaation lisäksi yksi animaatio Pixie and Dixie -hahmoista, sekä Jogi-karhusta. Sarjan kolmannella ja neljännellä tuotantokausilla Jogin lyhytanimaatiot korvasi Hokey Wolf. Hakki-koiran ja Pixie and Dixie -animaatiot päättyivät 13. lokakuuta 1961 62. jaksoon, kun taas Hokey Wolfin jaksot loppuivat 1. joulukuuta 1961. Sarjan seitsemän viimeistä Hakki-koira-jaksoa esitettiin uusintana siihen asti, kunnes Hokey Wolfin esittämättömät jaksot oli näytetty.

Sarja oli ensimmäinen animaatio-ohjelma, joka palkittiin Emmy-palkinnolla.

Tammikuussa 2009 IGN-sivuston laatiman sadan parhaan animaatiosarjan listan mukaan Hakki-koira oli sijalla 63.

## Juoni

Sarjan päähahmo on sininen, rauhallinen ja useimmiten alakuloinen Hakki-koira, joka puhuu etelävaltioiden murteella ja laulaa usein "My Darling, Clementine" -laulua. Hän kierteli pitkin maailmaa tehden vitsikkäitä havaintoja. Useimmiten jaksot keskittyivät Hakki-koiran työskennellessä useissa eri ammateissa, muun muassa poliisina, palomiehenä, lohikäärmeiden surmaajana, maanviljelijänä ja leijonankesyttäjänä. Sarjassa seikkaili myös mukana Jogi-karhu, joka sai myöhemmin oman piirrossarjan.

## Äänirooleissa

## Lähteet
* Voice Chasers 
* TV.com 
* Big Cartoon Database

### Viitteet
Neuropsykoanalyysi

**Neuropsykoanalyysi** on mielenterveyttä tutkiva suuntaus, joka yhdistelee psykoanalyysiä ja neurotiedettä. Täten se painottaa mielen tiedostamatonta puolta sekä mielen ja hermoston välistä yhteyttä. Näkemyksen kannattajat ovat perustaneet kansainvälisen neuropsykoanalyysiyhdistyksen (The International Neuro-Psychoanalysis Society). Se on myös yhdysvaltalaisen tieteellisen aikakauslehden nimi. 

## Aiheesta muualla

*  Fred M. Levin – Neuropsykoanalyysi
Hubert Selby Jr.

**Hubert Selby Jr.** (23. heinäkuuta 1928 – 26. huhtikuuta 2004) oli yhdysvaltalainen kirjailija. Hän kirjoitti muun muassa romaanit *[[Unelmien sielunmessu (kirja)|Unelmien sielunmessu]]* ja *[[Päätepysäkki: Brooklyn]]*, joka oli hänen esikoisteoksensa. Molemmista romaaneista on tehty elokuvaversiot (*[[Unelmien sielunmessu]]*, 2000, ja *[[Pääteasema Brooklyn‎]]*, 1989).

Selby kuuluu beat-kirjailijoihin. Hän kuvaa teoksissaan *Hullun kertomus* ja *Unelmien sielunmessu* kaupunkien väkivaltaista alakulttuuria.

## Teokset
### Suomennetut teokset
* 
* 
* 
* 

### Muita
* *The Demon*, 1976
* *Song of the Silent Snow*, 1986 (novellikokoelma)
* *The Willow Tree*, 1998

## Lähteet
Hrodnan alue

**Hrodnan alue** eli **Grodnon alue** (, ) on yksi Valko-Venäjän alueista (oblasteista). Se sijaitsee maan länsiosassa. Alueen naapurina on lännessä Puola ja pohjoisessa Liettua. Valko-Venäjän maakunnista naapureita ovat Brestin alue etelässä, Minskin alue idässä ja pieni pätkä Vitsebskin aluetta pohjoisessa.

Alue on perustettu vuonna 1944. Sen pääkaupunki on Hrodna, joka sijaitsee Niemen-joen varrella.

## Väestöstä

Alueen asukasluku oli vuoden 2009 lokakuussa 1&nbsp;072&nbsp;381 ja pinta-ala 25&nbsp;000&nbsp;km². Edeltävän 20 vuoden aikana väestöpohja on pienentynyt lähes 8% (1989: 1&nbsp;163,6 milj., 2009: 1&nbsp;072,4 milj.). Samalla alueen väestön kaupungistuminen on jatkunut voimakkaana  (1989: maaseudulla asui 42,8&nbsp;% ja kaupungeissa 57,3&nbsp;%; 2009: vastaavasti 31,0&nbsp;% ja 69,0&nbsp;% asukkaista).

## Hrodnan alueen suurimmat kaupungit ja taajamat

Alueen suurimmat kaupungit ovat Hrodna, Lida, Slonim. Oheisessa taulukossa ovat Hrodnan alueen yli 10&nbsp;000 asukkaan taajamat asukasluvun mukaisessa suuruusjärjestyksessä. Väkiluvut perustuvat vuoden 2009 lokakuun väestönlaskentaan.

## Maakunnan osa-alueet
Aluehallinnollisesti suoraan Hrodnan maakunnan alaisuuteen kuuluu Hrodnan kaupunki ja 17 hallintopiiriä (*raion*). Maakunnan osa-alueet ovat (asukasluvut 2009 väestönlaskennasta):

## Nähtävyyksiä Hrodnan alueella

* Mirin linna maakunnan itälaidalla Karelitšyssä
* Augustówin kanava
* Osa Belavežskaja puštšan kansallispuistoa, puiston puolalainen osa on nimeltään Białowiezan metsä
* Ašmjanyssä yksi Struven ketjun 34:stä suojellusta pisteestä (osa suurempaa kokonaisuutta; yksistään ei erityinen nähtävyys)

## Lähteet

## Aiheesta muualla

*Hrodnan alueen maantiedettä  ,  ja  (region.grodno.by)
*Hrodnan alueen historiaa  ,  ja  (region.grodno.by)
*Hrodnan alueen hallinnolliset piirit - sijainti ja lyhyet kuvaukset  ,  ja  (region.grodno.by)
*Zoomattava hallinnollinen kartta maakunnasta hallintopiireineen 
*Grodno Region. Summary. - Tiivis kuvaus Hrodnan alueesta   (belarus.by)
*Hrodnan katolinen hiippakunta (alueen kirkoista ja seminaarista)   (catholic.by)
Fake Plastic Trees

"**Fake Plastic Trees**" on englantilaisen rock-yhtyeen Radioheadin single, joka julkaistiin 15. maaliskuuta 1995. Se oli kolmas single yhtyeen albumilta *[[The Bends]]* (1995).
 
Kappaletta on pidetty yhtyeen uran käännekohtana "Street Spirit (Fade Out)"-kappaleen kanssa. "Fake Plastic Trees" löytyy myös sijalta 376. *[[Rolling Stone]]* -lehden listalla "kaikkien aikojen 500 parasta kappaletta".

Kappale kertoo markkinoinnista ja kulutuksesta. Laulaja Thom Yorken mukaan se kertoo erityisesti Canary Wharfista Lontoossa.

Kappale nauhoitettiin sen jälkeen kun yhtye oli ollut Jeff Buckleyn konsertissa Highburyssa. Yhtye meni studioon ja Yorke äänitti lauluosiot kahdella otolla.

Yhtyeen levy-yhtiö Yhdysvalloissa, Capitol Records, halusi vahvan kappaleen radioihin Amerikassa. Yorke yllättyikin kun "Fake Plastic Trees" nähtiin potentiaalisena ensimmäisenä singlenä albumilta. Hän huomasikin, että Capitol oli miksannut kappaleen uudelleen. Yorke kauhistui, ja lopulta "Fake Plastic Trees" julkaistiinkin Yhdysvalloissa ensimmäisenä singlenä *The Bendsiltä*, mutta alkuperäisversiona.

Singlen b-puolina ovat: "India Rubber", jossa voidaan kuulla Jonny Greenwoodin laulua; ja "How Can You Be Sure?", joka on tehty yhtyeen alkuaikoina, jolloin nimenä oli vielä *On a Friday*. Taustalaulut laulaa kappaleessa nainen. Toisen CD:n b-puolina on akustiset liveversiot kappaleista "Fake Plastic Trees", "Bullet Proof..I Wish I Was" ja "Street Spirit (Fade Out)", jotka äänitettiin  *Eve's*-klubilla Lontoossa.

## Kappaleet
### CD 1
# 
# 
# 

### CD 2
# 
# 
# 
# 

## Cover-versiot
* Marillion teki kappaleesta oman versionsa albumillaan *[[Radiation]]* (bonuskappale)
* Kappale on japanilaisen rock-laulajan Maika Shiratorin singlen "Red Clover" b-puolena. 
* KT Tunstall teki kappaleesta oman versionsa BBC Radio 1:n konsertissa.
* Kanadalainen laulaja Alanis Morissette soitti "Fake Plastic Treesiä" joissakin konserteissaan *[[Jagged Little Pill]]* -albumin kiertueella.
* Ranskalainen Damien Saez on soittanut kappaletta konserteissaan vuodesta 1999 lähtien.

## Musiikkivideo

Kappaleen musiikkivideon ohjasi Jake Scott. Musiikkivideossa yhtye kulkee supermarketissa ostoskärryissä. Yhtyeen lisäksi videolla on myös muita hahmoja, kuten virkailijoita, lapsia, pitkäpartainen vanha mies joka leikkii leluaseilla, nainen, jolla on iso, musta hattu. Ohjaaja on sanonut videosta: "Filmi on itse asiassa allegoria kuolemasta ja jälleensyntymisestä, mutta  ymmärtääksesi sen sinun pitää olla yhtä outo kuin ihmiset jotka tekivät sen."

## Lähteet

## Aiheesta muualla
* At Ease &mdash; kappaleen tiedot ja sanoitukset.
* "Fake Plastic Trees" Green Plastic -sivustolla .
Kulmatetra

**Kulmatetra** (*Thayeria boehlkei*) on amerikantetrojen kuuluva eteläamerikkalainen kala, jota pidetään myös akvaarioissa.

## Koko ja ulkonäkö
Kulmatetra jää vähän yli viisi senttiä pitkäksi. Sen kyljessä on musta raita, joka jatkuu ”kulman taakse” pyrstöevän alempaan haaraan. Tämän alapuolella on ohut keltainen juova. Muuten kala on vaaleanharmaa. Kulmatetran ominainen asento on uida lähes paikallaan pää hiukan yläviistoon siten että pyrstön musta raita on likimain pystysuorassa. 

## Alkuperä
Kulmatetroja elää luonnossa Amazonin ylävirralla Perussa ja Araguaia-joella Brasiliassa.

## Käyttäytyminen ja lisääntyminen
Kulmatetra on parvikala, joka menestyy parhaiten isona parvena.

## Vesiolot ja ravinto
Sopiva lämpötila on 22–28&nbsp;°C. Kala on kaikkiruokainen, mutta pakastettu eläinruoka on sille hyväksi kuivahiutaleiden lisänä.

## Lähteet

## Aiheesta muualla
*Aquarium Wiki
Kuparitetra

**Kuparitetra** (*Hasemania nana*) on amerikantetroihin kuuluva eteläamerikkalainen kala, jota pidetään myös akvaarioissa.

## Koko ja ulkonäkö
Kuparitetra kasvaa noin viisi senttiä pitkäksi. Se on kuparinruskea, pyrstössä on voimakas musta juova ja pyrstöevän kärjet ovat hopeanvalkeat. Kalan levätessä yöllä tai sen ollessa stressaantunut muuttuu väri hopeisemmaksi. Naaraat ovat koiraita hieman haaleampia ja niiden peräevän päät ovat kellertäviä.

## Alkuperä
Kuparitetroja elää luonnossa Brasiliassa São Francisco-joen vesistössä Minas Geraisin osavaltiossa.

## Käyttäytyminen
Kuparitetra tarvitsee parven, jossa on ainakin kuusi, mielellään kymmenen kalaa. Isommassa parvessa ärhäkät kalat jättävät muut akvaarion asukit paremmin rauhaan ja keskittyvät kinastelemaan keskenään.

## Vesiolot ja ravinto
Kuparitetralle sopiva pH on 6–8, lämpötila 23–27&nbsp;°C ja kovuus 5–20&nbsp;°dH.

Se syö luonnossa hyönteisiä, akvaariossa hiutaleita ja pakastettuja eläimiä.

## Lähteet
Gommin ja Pommin metsäkarnevaali

**Gommin ja Pommin metsäkarnevaali** on M.A. Nummisen ja Pedro Hietasen esittämän Gommi ja Pommi -laulajakaksikon vuonna 1995 julkaistu albumi. Sen tunnetuimmaksi kappaleeksi on noussut *Jäniksenä junassa*. Albumi julkaistiin vuonna 2002 *[[Valtava Jänis – Gommin ja Pommin kaikki seikkailut]]* -kokoelmalla, joka sisältää kaikki Gommi ja Pommi -levyt sekä *M.A. Nummisen suosituimmat lastenlaulut* -levyn. Kaikki albumin kappaleet on esitetty alun perin Yleisradion Gommi ja Pommi -televisiosarjassa. M.A. Nummisen ja Pedro Hietasen lisäksi levyllä esiintyy myös muita laulajia.

*Helsingin Sanomien* Jukka Haurun mielestä ammattitaitoisesti tehtyä albumia vaivaa sisällön puute: ”Tässä mielessä Numminen ei erotu ihmis-, saati jäniskunnasta.”

## Kappaleet

Kaikki sävellykset ja sanoitukset M.A. Numminen. Sovitukset Pedro Hietanen, paitsi kappaleet 13 ja 15 sov. Mika Siekkinen.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* M. A. Numminen ‎– laulu
* Pedro Hietanen ‎– laulu, piano, harmonikka, syntetisaattori
* Eeva-Leena Sariola ‎– laulu
* Mika Siekkinen ‎– laulu
* Pekka "Pablo" Seppä ‎– laulu
* Karviaiset ‎– lapsikuoro
* Jan Noponen ‎– rummut

## Lähteet
M. A. Numminen Goes Tech-No – En tahdo olla prinsessa

**M. A. Numminen Goes Tech-No – En tahdo olla prinsessa** on M. A. Nummisen vuonna 1995 julkaistu musiikkialbumi. 

Levyn tunnetuimmaksi kappaleiksi ovat nousseet "Yes sir, olen boogie" sekä "Jos sulla on toinen", joka on parodinen versio Taikapeili-yhtyeen samannimisestä kappaleesta. Albumi tehtiin myös ruotsinkielisenä, ja näistä kahdesta albumista julkaistiin vuonna 2001 kokoelmalevy, joka sisälsi myös muutamia saksankielisiä tulkintoja. Kuten levyn nimi vihjaa, sen tuotannossa on selkeitä vaikutteita koneilla tehdystä tanssimusiikista.

## Kappaleet
# Yes sir, olen boogie
# En tahdo olla prinsessa
# Et kai ymmärrä minua väärin
# Jos et sä soita
# Vielä en suudella saa
# Well, olen King Bee
# Meillä on prätkät tallella
# Egon
# Rakkautemme laulu
# Rakastuneessa ihmisessä
# Tech-perhaps
# Jos sulla on toinen

Julkaisija Ellipsikujan levy-yhtiö/Olarin Musiikki Oy

## Lähteet
Tamminopsasiipi

**Tamminopsasiipi** (*Favonius quercus*) on sinisiipisten heimoon kuuluva päiväperhonen.

## Koko ja ulkonäky
Tamminopsasiiven siipien yläpinta on tasaisen piparkakunruskea, mutta koiraalla siinä erottuu sinisenvioletti hohde. Naaraalla on etusiiven yläpinnassa laaja metallinhohtoinen, orvokinsininen alue. Takasiiven ulkoreunassa on kaksi pientä kannusta, joista taaempi on pitempi. Siipien alapinta on vaalean ruskeanharmaat ja molempien siipien poikki kulkee kapea, vaalea poikkiviiru. Takasiiven alapinnalla, siiven ulkoreunassa on pari oranssinpunaista täplää, joista toisessa on musta keskus. Siipiväli 27&ndash;34&nbsp;mm.

Toukka on punaruskea ja käyttää ravintonaan tammen ylimpien oksien lehtiä.

## Levinneisyys ja lentoaika
Lajia tavataan nykyisin Suomen eteläisimmissä maakunnissa suunnilleen Pori-Tampere-Imatra linjan eteläpuolella. Se on levinnyt etelärannikkoa pitkin 1990-luvun aikana mutta edelleen selvästi yleisimmillään Ahvenanmaalla ja lounaassa. Maailmalla se on levinnyt lähes koko Eurooppaan, Afrikan pohjoisosiin ja idässä Uralille ja Kaukasukselle saakka. Marokossa ja Iberian niemimaalla elää erillinen, ulkonäöltään hivenen poikkeava alalaji. Lentoaika on heinäkuun puolivälistä elokuun puoliväliin.

## Elinympäristö ja elintavat
Tamminopsasiipiä tavataan tammea kasvavissa metsissä ja puistoissa. Se on melko yleinen, mutta pääasiassa latvustoissa viihtyvänä lajina perhosia näkee vain harvoin. Aikuiset perhoset käyttävät ravinnokseen pääasiassa mesikastetta sekä mahlaa, mutta vierailevat myös kukilla. Koiraat kokoontuvat usein tietyille paikoille kosiolentoja varten.

Päiväperhosille poikkeuksellisesti tamminopsasiipiä lentää joskus latvuksiin asetettuihin, ultraviolettilampuilla varustettuihin valorysiin, mikä viittaa perhosten olevan aktiivisia myös lämpiminä öinä.

Naaras munii munat yksitellen aurinkoisilla paikoilla oleville oksille. Alimmillaan noin metrin korkeudelle maanpinnasta. Kuoriutumisvalmis toukka talvehtii munan sisällä ja kuoriutuu keväällä. Ne ovat pääasiassa yöaktiivisia ja piilottelevat aluksi silkkisen suojan suojissa, myöhemmin toukat kuitenkin elävät avoimesti. Toukkavaihe kestää 5&ndash;10 viikkoa. Toukalla ei juuri ole suhdetta muurahaisiin, mutta kotelo erittää muurahaisia kiinnostavaa eritettä. Muurahaisten läsnäolo ei kuitenkaan ole kehitykselle välttämätöntä. Toukka koteloituu maahan tai oksalle ja kotelovaiheen kesto on noin kolme viikkoa.

## Ravintokasvi
Toukka elää monilla tammilajeilla (*Quercus*).

## Lähteet

## Aiheesta muualla
*LuontoPortti: Tamminopsasiipi (''Favonius quercus'')
*Suomen Perhoset: Tamminopsasiipi
*Perhosopas: Tamminopsasiipi (''Favonius quercus'') 
* Bestimmungshilfe des Lepiforums  
* Moths and Butterflies of Europe and North Africa
Etelä-Afrikan Grand Prix 1978

**Etelä-Afrikan Grand Prix 1978** oli Formula 1 -sarjan historian 300. osakilpailu, joka ajettiin 4. maaliskuuta 1978 Kyalamin radalla. Kilpailun voitti Ronnie Peterson.

## Tulokset

## Muuta
*Williams-tallin ensimmäinen pistesija
*Keke Rosbergin uran ensimmäinen kilpailu

## Lähteet
* Etelä-Afrikan GP 1978 &ndash; F1-ruutu
Belgian Grand Prix 1978

**Belgian Grand Prix 1978** oli Formula 1 -sarjan osakilpailu, joka ajettiin 21. toukokuuta 1978 Zolderin radalla. Kilpailun voitti Mario Andretti.

## Tulokset

## Muuta
*Gilles Villeneuven ensimmäinen pistesija 

## Lähteet
* Belgian GP 1978 &ndash; F1-ruutu
Espanjan Grand Prix 1978

**Espanjan Grand Prix 1978** oli Formula 1 -sarjan osakilpailu, joka ajettiin 4. kesäkuuta 1978 Circuito Permanente del Jaraman radalla. Kilpailun voitti Mario Andretti.

## Tulokset

## Lähteet
* Espanjan GP 1978 &ndash; F1-ruutu
Elimäen vaakuna

**Elimäen vaakuna** oli Elimäen kunnan tunnus. Se esiteltiin ensimmäisen kerran 26. toukokuuta 1951 Elimäen kunnanvaltuuston kokouksessa. Vaakunan on suunnitellut taiteilija Gustaf von Numers everstiluutnantti Eero-Eetu Saarisen aiheiden pohjalta. Elimäen liityttyä Kouvolaan 1. tammikuuta 2009 vaakuna ei enää edusta itsenäistä kuntaa vaan siirtyi kotiseutuvaakunaksi.

Elimäen vaakunan hopeisessa yläkentässä on musta, takajaloillaan seisova kruunupäinen ratsuhevonen, jonka kruunu, valjaat ja varukset ovat kultaiset. Punaisessa alakentässä on kaksi hopeista päivätyökapulaa ristissä ja niiden yläpuolella on hopeinen neliapila.

Ratsuhevosen aihe on saatu Wrede af Elimä -aatelissuvun vaakunasta ja se symboloi uhrautuvaisuutta ja isänmaanrakkautta. Alakentän päivätyökapulat viittaavat Elimäen yhteiskunnalliseen historiaan, torpparilaitokseen ja kuvaavat menneiden sukupolvien työtä. Kaateisena olevat kapulat kuvaavat torpparilaitosjärjestelmän kuuluvan menneisyyteen. Neliapila kuvaa Elimäen kunnan pääelinkeinoa, maanviljelyä.

Vaakuna muuttui epäviralliseksi kotiseutuvaakunaksi vuonna 2009 kunnan liityttyä osaksi Kouvolan kaupunkia.

Vaakuna muistuttaa paljon Bromarvin vaakunaa, jonka suunnitteli myös von Numers ja joka vahvistettiin edellisenä vuonna.

## Lähteet
*Elimäen kunnan vaakuna
Doug Young

**Doug Young** (21. joulukuuta 1919 – 7. tammikuuta 2018) oli yhdysvaltalainen ääninäyttelijä, joka aloitti uransa radio-ohjelmien näyttelijänä. Hän ääninäytteli muun muassa The Cisco Kid, The New Adventures of Sherlock Holmes, Red Ryder ja The Whistler radio-ohjelmissa. Sittemmin 1950- ja 1960-luvulla Young teki äänityötään Hanna-Barberan tuottamissa piirrossarjoissa, kuten Hakki-koira, Salama-Santeri, Jogi-karhu, Jonny Quest, sekä Kiviset ja Soraset.

## Lähteet

## Aiheesta muualla
* Voice Chasers
Länsi-Yhdysvaltain Grand Prix 1978

**Länsi-Yhdysvaltain Grand Prix 1978** oli Formula 1 -sarjan osakilpailu, joka ajettiin 2. huhtikuuta 1978 Long Beachin katuradalla. Kilpailun voitti Carlos Reutemann.

## Tulokset

## Lähteet
* Länsi-Yhdysvaltojen GP 1978 &ndash; F1-ruutu
Susan Fletcher

**Susan Fletcher** (s. 1979 Birmingham, Englanti) on englantilainen kirjailija.  Esikoisteos *Irlantilainen tyttö* (*Eve Green*, 2004) palkittiin kahteen otteeseen, ja sitä myytiin yksin Britanniassa yli 250&nbsp;000 kappaletta. *Meriharakat* (*Oystercatchers*, 2007) on hänen toinen romaaninsa.

Suomeksi hänen toeksiaan on julkaissut Like.

## Suomennetut teokset
*  *Irlantilainen tyttö* (*Eve Green*, 2004) Like 
* *Meriharakat* (*Oystercatchers*, 2007) Like. 
* *Noidan rippi* (*Corrag *) Like 2011, 
* *Tummanhopeinen meri* (The Silver Dark Sea) Like 2013  

 
## Lähteet
Eisenstein

**Eisenstein** on sukunimi. Nimen tunnettuja kantajia ovat:
* Ferdinand Gotthold Eisenstein (1823–1852), saksalainen matemaatikko, jonka mukaan on nimetty Eisensteinin kokonaisluvut
* Mihail Eisenstein (1867–1921), Riiassa jugendtaloja suunnitellut juutalais-saksalais-venäläinen arkkitehti ja insinööri
* Sergei Eisenstein (1898–1948), neuvostovenäläinen elokuvaohjaaja, -leikkaaja, -käsikirjoittaja ja -tieteilijä.
Harri Larjosto

**Harri Larjosto** (s. 20. joulukuuta 1952, Turku) on muun muassa valokuvia, videoita, installaatioita, käsitetaidetta ja tilateoksia luonut taiteilija. Työssään hän yhdistää perinteistä elokuvakerrontaa kokeellisempiin elementteihin.  Niissä on mustaa huumoria ja yllätyksiä.

Larjosto oli 1980-luvulla perustajajäsen Ö-ryhmässä, joka harrasti humoristista yhteiskuntakritiikkiä. Ö-ryhmään kuului Larjoston ohella muita 'luonnon tilasta huolestuneita', kuten Roi Vaara, Erkki Pirtola ja Jussi Kivi. Näyttelyissään ja esityksissään ryhmä kritisoi kerskakulutusta ja rahan asemaa.  Larjosto on osin jatkanut ryhmän periaatteita. Hän on anonut miljoona markkaa Kulttuurirahastolta lottoamiseen, jotta voisi lopuiksi ostaa lopulta Suomen kansalle verovapauden vuodeksi. Hän kirjoitti myös *Paimenkirjeen kuninkaille ja diktaattoreille* ja lähetti sen 44 valtionpäämiehelle eri puolille maapalloa. Kirje sisälsi käyttäytymisohjeita kansojen parhaaksi ja palan naavaa. Kiasman kokoelmiin kuuluvassa teoksen dokumentaatiossa on mukana Paavin siunaus ja omakätisiä vastauskirjeitä muun muassa Indira Gandhilta ja François Mitterrandilta.

Viime aikoina Larjosto on tehnyt videoiden ohella valokuvasarjoja. Hänen valokuvistaan on olemassa useita kirjoja. *Wicked Suites* -valokuvakirja kokosi vuonna 2002 Larjoston tuotantoa yli kymmenen vuoden ajalta. 

Larjosto sai Vantaan kaupungin kulttuuripalkinnon vuonna 2002. Hänelle myönnettiin valtion Suomi-palkinto 2006. Hän on opiskellut ala-asteen luokanopettajaksi erikoisaloinaan biologia ja kuvaamataito. Hän on työskennellyt Taideakatemiassa digitaalisen kuvataiteen lehtorina 2002-2008.

Larjostolle myönnettiin taiteilijaeläke vuonna 2014.

## Lähteet

## Aiheesta muualla
* Harri Larjoston kotisivu
Sata vuotta

**Sata vuotta** on Herra Ylppö & Ihmiset -yhtyeen ensimmäinen albumi. Se julkaistiin 6. helmikuuta 2008 levy-yhtiö Sony BMG:n kautta. Albumin tuotti Rauli "Illusion Rake" Eskolin ja vastaavana tuottajana toimi Janne Halmkrona.

Albumi sai vuoden 2008 debyyttialbumi-Emman.

Albumi oli Suomen virallisen albumilistan 1. sijalla viikolla 8/2008 ja on myynyt kultalevyyn oikeuttavan määrän.

## Kappaleet
# (F-duuri)
# (f-molli)
# (es-molli)
# (Des-duuri)
# (As-duuri)
# (D-duuri)
# (es-molli)
# (e-molli)
# (h-molli)
# (a-molli)
# (Des-duuri)
# (f-molli)

## Kokoonpano
* Herra Ylppö – laulu
* Hamid Moeini – kitara, ud
* Jami Westergård – basso
* Jukka Kröger – rummut

### Vierailevat muusikot
* Janne Halmkrona – kitara
* Rauli Eskolin – piano, kosketinsoittimet, melodica, huilu

## Arvosteluja
* 
* 
* 
* Soundi: 
* 
* 

## Lähteet
Mikon parhaat (vuoden 1988 albumi)

**Mikon parhaat** on suomalaislaulaja Mikko Alatalon viides, vuonna 1988 julkaistu kokoelma-albumi. Se on toinen samanniminen Alatalon kokoelma.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)
* Mikon parhaat -albumi Mikko Alatalon artistisivuilla

### Viitteet
Aarno Turpeinen

**Aarno Johannes Turpeinen** (21. maaliskuuta 1971 Oulu – 8. kesäkuuta 2022 Helsinki) oli suomalainen jalkapalloilija. 

Oululaislähtöinen Turpeinen aloitti pelaajauransa Oulun Työväen Palloilijoissa, joissa pelasi 58 pääsarjaottelua vuosina 1989–1991. Seuraavalla kaudella hän pelasi 30 veikkausliigaottelua FC Oulussa. Vuosina 1993–1994 hän pelasi 51 liigaottelua Rovaniemen Palloseurassa ja teki pääsarjauransa ensimmäiset kolme maalia. Parhaat saavutuksensa hän teki Helsingin Jalkapalloklubissa, jossa hän voitti kolme Veikkausliigan mestaruutta (1997, 2002 ja 2003) ja pelasi myös Mestarien liigaa kaudella 1998–1999. Turpeinen voitti neljästi Suomen Cupin ja hänet on valittu Veikkausliigan legendaksi. Hän pelasi HJK:ssa vuosina 1995–2004 kaikkiaan 225 veikkausliigaottelua ja viimeisteli neljä maalia.

Turpeinen pelasi Suomen jalkapallomaajoukkueessa ensimmäisen kerran maaottelussa Kuwaitia vastaan maaliskuussa 1996. Kaikkiaan hän pelasi 16 maaottelua, näistä 13 avauskokoonpanossa, vuosina 1996–2002. Hän pelasi EM-karsintaottelussa Moldovaa vastaan syyskuussa 1998 ja täyden ajan MM-karsintaottelussa Albaniaa vastaan syyskuussa 2000.

Turpeinen kuoli pitkäaikaisen sairauden uuvuttamana vuonna 2022.

## Lähteet
* Veikkausliigan Hall Of Fame
* Veikkausliigan ensimmäiset Legendat julkistettu
* Legenda muistelee: Turpeista tupla lämmittää edelleen
* 

### Viitteet
Kouvolan vaakuna

**Kouvolan vaakuna** on Kouvolan kaupungin tunnus. Vaakunan on suunnitellut Tapani Talari ja se otettiin käyttöön 1. tammikuuta 2009 Kouvolan yhdistyttyä Anjalankosken, Elimäen, Jaalan, Kuusankosken ja Valkealan kanssa.

Vaakunan heraldinen selitys kuuluu: "Mustalla kilvellä hopeinen aaltokoroinen tyviö ja kultainen liljapäinen, kuusipuolainen sideruusuke." Ruusuke puolineen kuvaa kuuden yhdistyneen kunnan liittoa. Puolien päissä olevat liljat viittaavat Kymenlaakson maakunnan nimikkokasviin, keltakurjenmiekkaan, mustan ja hopean ollessa maakunnan perinteiset tunnusvärit. Vaakunan aaltokoroinen tyviö viittaa Kymijoen kaupunkiin.

Kouvolan valtuuston ratkaisevassa äänestyksessä 1. joulukuuta 2008 vaakuna voitti vastaehdokkaansa niukasti 37–36, kun tyhjiä ääniä annettiin kaksi. Äänestyksissä puoluerajat menivät rikki joka puolella. Makukysymyksestä ei ollut tehty tiukkoja ryhmäpäätöksiä.

## Vanha vaakuna

Kouvolan vanhan vaakunan on suunnitellut taiteilija Gustaf von Numers vuonna 1952 ja vuoden 2009 alussa se siirtyi kotiseutuvaakunaksi. Tunnuksen aiheena on Kouvolan maantieteellinen asema. 

Vaakunan heraldinen selitys kuuluu: "Mustassa kentässä on hopeinen vinoristi, jossa on kaksi punaista, kaksilehtistä avainta ristissä."

Vinoristikuvio kuvaa Kouvolan asemaa rautatieliikenteen risteyspaikkana sekä rautatieläisten että liikemiesten kotipaikkana. Punaiset avaimet kuvastavat Kouvolan avainasemaa sekä Pohjois-Kymenlaakson että Suomen tärkeänä risteysasemana. Musta ja hopea ovat Kymenlaakson perinteiset värit.

### Galleria

Tiedosto:Stamp of Finland - 1960 - Colnect 46322 - Coat of Arms of the New Cities.jpeg|Kouvolan vanha vaakuna Suomen uusien kaupunkien juhlapostimerkissä vuodelta 1960.
Tiedosto:Kouvolan vaakuna hihamerkki.jpg|Kouvolan vanhalla vaakunalla koristeltu hihamerkki 1960–1970-luvuilta.
Tiedosto:Kouvolan vanha vaakuna 01.jpg|Kouvolan vanha vaakuna KSAO:n Salpausselänkatu 57 -toimipisteessä.
Tiedosto:Kouvolan vanha pöytäviiri.jpg|Vanhaan vaakunaan perustuva pöytäviiri.
Tiedosto:Kouvolan kaupunginjohtajan vanhat käädyt.jpg|Vanha vaakuna Kouvolan kaupunginjohtajan entisissä käädyissä. Virkamerkin on valmistanut Paavo Skyttä vuonna 1959.


## Lähteet
*Kouvolan kaupunki: Tunnus ja vaakuna
*Kymenlaakson kuntien vaakunat 

### Viitteet
Lasten Eurovision laulukilpailu 2005

**Lasten Eurovision laulukilpailu 2005** järjestettiin 26. marraskuuta 2005 Hasseltissa Belgiassa. Kilpailun juonsivat Marcel Vanthilt ja Maureen Louys. Kilpailuun osallistui yhteensä 16 maata, joista uusina maina Venäjä ja Serbia Montenegro. Kypros vetäytyi kisasta pois. Kilpailun voitti Valko-Venäjän esiintyjä Ksenija Sitnik kappaleella *My Vmeste*.

Kilpailua seurasi tapahtumapaikalla  8&nbsp;500 ihmistä, mukaan lukien Belgian prinssi Laurent, ja ympäri Eurooppaa 20–25 miljoonaa ihmistä.

## Osallistujamaat
16 maata osallistui vuoden 2005 kilpailuun.

## Lähteet